**Ministru kabineta noteikumu projekta “Grozījums Ministru kabineta 2003. gada 27. maija noteikumos Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījums Ministru kabineta 2003. gada 27. maija noteikumos Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta”” (turpmāk – MK noteikumu projekts) izstrādāts saskaņā ar:   1. Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. punktu; 2. Sociālo pakalpojumu un sociālās palīdzības likuma (turpmāk – SPSPL) 8. panta pirmo, ceturto un piekto daļu; 3. MK 2015. gada 16. jūnija noteikumi nr.313 “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" (turpmāk – 9.2.2.1. pasākums) īstenošanas noteikumi” 24.punktu; 4. Eiropas Komisijas 2014. gada septembra vadlīnijas par vienkāršotajām izmaksām „Guidance on Simplified Cost Options (SCOs)”; 5. Metodika par vienības izmaksas standarta likmes piemērošanu 2014.-2020. gada plānošanas periodā; 6. Vienas vienības izmaksu metodika “Metodika par vienas vienības izmaksu standarta likmju aprēķinu un piemērošanu Eiropas Sociālā fonda darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.1.1. pasākuma “Deinstitucionalizācija” īstenošanai” (turpmāk –metodika). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 25. janvārī Labklājības ministrija (turpmāk – LM) kā ES fondu vadībā iesaistītā atbildīgā iestāde apstiprināja metodiku, lai vienkāršotu plānošanas reģionu un pašvaldību izmaksu administrēšanu par faktiski sniegtajiem sabiedrībā balstītiem sociālajiem pakalpojumiem (turpmāk – pakalpojumi) 9.2.2.1. pasākuma ietvaros.  Metodikā septiņiem pakalpojumiem ir noteiktas fiksētas (nemainīgas) izmaksu likmes, kuras aprēķinātas balstoties uz nozares normatīvajos aktos noteikto pakalpojumu finansēšanas regulējumu un apkopotajiem datiem par dažādu pakalpojumu sniedzēju faktiskajām pakalpojumu izmaksām.  Lai gan saskaņā ar SPSPL 8. panta pirmo daļu klienta vai viņa apgādnieka pienākums ir samaksāt par saņemtajiem sociālās aprūpes un sociālās rehabilitācijas pakalpojumiem, veicot pakalpojumu fiksēto izmaksu likmju aprēķinus un izstrādājot metodiku, tika pieņemts, ka mērķa grupas personu un viņu apgādnieku ienākumi ir nepietiekami, lai no viņiem pieprasītu maksu par pakalpojumu, un pakalpojumus apmaksās pašvaldība. Vienīgi, nosakot pakalpojuma fiksēto izmaksu likmi grupu dzīvokļa pakalpojumam tika ņemts vērā, ka grupu dzīvokļa klienta pienākums ir samaksāt pakalpojuma sniedzējam par dzīvojamās telpas, virtuves un koplietošanas telpu ekspluatāciju (atbilstoši lietojamajai daļai), kā to nosaka MK 2007. gada 4. decembra noteikumu Nr.829 “Noteikumi par dienas centru, grupu māju (dzīvokļu) un pusceļa māju izveidošanas un uzturēšanas izdevumu līdzfinansēšanu” 22.punkts. Tā kā klienta un pašvaldības atbildība samaksā par grupu dzīvokļa pakalpojumu ir nepārprotami nodalīta, klienta līdzmaksājuma daļa jau sākotnēji tika izslēgta no minētā pakalpojuma izmaksu likmes.  Veicot precizējumus metodikā, LM konstatēja, ka atsevišķas pašvaldības, sniedzot dienas aprūpes centra pakalpojumus personām ar garīga rakstura traucējumiem, daļēju samaksu par pakalpojumu pieprasa arī no klienta, un līdzīgi tas varētu būt arī attiecībā uz citiem metodikā ietvertajiem pakalpojumiem. Pakalpojumu fiksēto izmaksu likmes aprēķinā nav ņemts vērā mērķa grupas personas līdzmaksājums par pakalpojumu (izņemot attiecībā uz grupu dzīvokļa pakalpojumu), un to arī nav iespējams izdarīt, jo līdzmaksājuma apmērs nav konstants un vienāds visiem.  Ņemot vērā, ka 9.2.2.1. pasākuma ietvaros tiek kompensēti pašvaldību izdevumi par pakalpojumiem, MK noteikumu projekts paredz 9.2.2.1. pasākuma mērķa grupas personām atbrīvojumu no samaksas par sabiedrībā balstītiem sociāliem pakalpojumiem, kuri tiek nodrošināti 9.2.2.1. pasākuma projektos, klientu līdzmaksājumu daļas kompensāciju uzņemoties pašvaldībai. Atbrīvojums 9.2.2.1. pasākuma mērķa grupas personām no samaksas par sabiedrībā balstītiem sociāliem pakalpojumiem ir attiecināms tikai uz laiku periodu, par kuru pašvaldība pieprasa konkrēta sabiedrībā balstīta sociālā pakalpojuma sniegšanas izmaksu kompensāciju no plānošanas reģiona.  Vienlaikus paliek spēkā personas, kas saņem grupu dzīvokļa pakalpojumu, pienākums samaksāt pakalpojuma sniedzējam par dzīvojamās telpas, virtuves un koplietošanas telpu ekspluatāciju atbilstoši MK 2007. gada 4. decembra noteikumu Nr.829 “Noteikumi par dienas centru, grupu māju (dzīvokļu) un pusceļa māju izveidošanas un uzturēšanas izdevumu līdzfinansēšanu” 22.punktam. |
| 3. | Projekta izstrādē iesaistītās institūcijas | 9.2.2.1. pasākuma finansējuma saņēmēji – plānošanas reģioni – ir informēti par konstatēto problēmu metodikas pielietošanā un aicināti uz laiku apturēt pakalpojumu kompensācijas izmaksu, kuru veikšanai piemērota metodika, iekļaušanu maksājuma pieprasījumos. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 9.2.2.1. pasākumā iesaistītās pilngadīgas personas ar garīga rakstura traucējumiem, kuras no valsts finansētām ilgstošas sociālās aprūpes un sociālās rehabilitācijas institūcijām pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā un kurām ir noteikta smaga vai ļoti smaga invaliditāte.  Izmaiņās tiesiskajā regulējumā ir labvēlīgas 9.2.2.1. pasākuma mērķa grupas personām. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts paredz tādu grozījumu tiesiskajā regulējumā, kas ļauj turpināt piemērot metodiku 9.2.2.1. pasākuma īstenošanā.  Vienas vienības izmaksu piemērošanas galvenais mērķis ir vienkāršot reālo izmaksu administrēšanu, ļaujot Centrālajai finanšu un līgumu aģentūrai (turpmāk – CFLA) neveikt reālo izmaksu pamatojošo dokumentu pārbaudi (piemēram, rēķinu, maksājumu uzdevumu u.tml.), bet tikai reālo darbību pamatojošo dokumentu pārbaudi. Tas ļauj ievērojami samazināt administratīvo slogu attiecībā uz savstarpējiem norēķiniem, izmaksu pamatojošo dokumentu apriti un pārbaudēm.  Ja MK noteikumu projekts netiks pieņemts, metodikas turpmāka lietošana nebūs iespējama un tas būtiski palielinās administratīvo slogu pašvaldībām, plānošanas reģioniem un CFLA. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017. gadu | izmaiņas, salīdzinot ar 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| **1.1. valsts pamatbudžets** *(apakšprogramma 62.07.00 „ Eiropas Reģionālās attīstības fonda (ERAF) īstenotie projekti labklājības nozarē (2014-2020)”)* | **0** | **0** | **0** | **0** | **0** |
| **1.2. valsts speciālais budžets** | **0** | **0** | **0** | **0** | **0** |
| **1.3. pašvaldību budžets** | **0** | **0** | **0** | **0** | **0** |
| 2. Budžeta izdevumi: | 0 | 0 | 0 | 0 | 0 |
| **2.1. valsts pamatbudžets** *(apakšprogramma 62.07.00 „ Eiropas Reģionālās attīstības fonda (ERAF) īstenotie projekti labklājības nozarē (2014-2020)”)* | **0** | **0** | **0** | **0** | **0** |
| **2.2. valsts speciālais budžets** | **0** | **0** | **0** | **0** | **0** |
| **2.3. pašvaldību budžets** | **0** | **0** | **0** | **0** | **0** |
| 3. Finansiālā ietekme: | 0 | 0 | 0 | 0 | 0 |
| **3.1. valsts pamatbudžets** | **0** | **0** | **0** | **0** | **0** |
| **3.2. valsts speciālais budžets** | **0** | **0** | **0** | **0** | **0** |
| **3.3. pašvaldību budžets** | **0** | **0** | **0** | **0** | **0** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 0 | 0 | 0 | 0 |
| 5. Precizēta finansiālā ietekme: | N/A | 0 | 0 | 0 | 0 |
| 5.1. valsts pamatbudžets | N/A | 0 | 0 | 0 | 0 |
| 5.2. valsts speciālais budžets | N/A | 0 | 0 | 0 | 0 |
| 5.3. pašvaldību budžets | N/A | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Nav | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv). |
| 2. | Sabiedrības līdzdalība projekta izstrādē | MK noteikumu projektā plānotās darbības ir saskaņotas ar iesaistītajām institūcijām - plānošanas reģioniem un CFLA. Citu personu priekšlikumi un iebildumi nav saņemti. |
| 3. | Sabiedrības līdzdalības rezultāti | MK noteikumu projekts ir saskaņots ar iesaistītajām institūcijām - plānošanas reģioniem un CFLA. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda LM, sadarbības iestādes funkcijas – CFLA. Projekta finansējuma saņēmēji – plānošanas reģioni. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministrs J.Reirs

27.12.2017. 09:41

1340

Kristīne Lasmane

Tālr.: 67021506

Kristine.Lasmane@lm.gov.lv